《隔浦莲拍近 赏荷》
清代·曹亮武

《马蹄》《秋水》漫读。傍舍丛阴绿。雨过看逾净，池轩敞波纹縠。

两两飞鹭浴。藕花矗，翠盖圆如幅。

倚红玉。香风十里，为谁吹尽炎燠。娇娃荡桨，摘得荷房盈掬。

薄暮采莲歌一曲。声续。此时天水新沐。

作者简介：江苏宜兴人，字渭公，号南耕。与陈维崧为中表兄弟。以填词擅名于时，词作缠绵婉约。有《南耕草堂诗稿》、《南耕词》、《岁寒词》。